མི་དམངས་ཀྱི་དགེ་རྒན་ནི་གནམ་འོག་འདིར་ཆེས་རླབས་ཆེ་བའི་ལས་རིགས་ཤིག་ཡིན་ལ།མི་དམངས་ཀྱི་དགེ་རྒན་ནི་འཇིག་རྟེན་འདིའི་སྒྲོན་མེ་གཉིས་པ་ཡིན།ང་ཚོའི་འཚར་ལོངས་ཀྱི་བཞུད་ལམ་སྟེང་དྲིན་ཆེན་གྱི་རྒན་ལགས་རྣམ་པས་ལྷག་བསམ་གྱི་དྲོད་འཁོལ་སྦྱིན་པར་གནང་ཡོད་ལ།སྐུ་ཚེ་ཧྲིལ་པོར་གཞན་ཕན་གྱི་མཛད་འཕྲིན་ཁོ་ནར་རོལ་བཞིན་པ་ནི་གནམ་འོག་གི་དགེ་བའི་བཤེས་གཉེན་རྣམས་ཡིན།གལ་ཏེ་གཙང་མཁས་གཞན་ཕན་གྱི་སྤྱོད་གཙང་འཛིན་མཁན་རྒན་ལགས་རྣམས་མེད་ཚེ་ང་ཚོའི་བློ་ཡི་མུན་པ་སུ་ཡིས་སེལ།མ་འོངས་པའི་བུ་ཕྲུག་མང་དག་ཇི་ལྟར་སྐྱོང་།གལ་ཏེ་རྒན་ལགས་རྣམས་མེད་ཚེ་ང་ཚོ་སློབ་གཉེར་གྱི་ལམ་བུར་ཤེས་རིག་གི་བདུད་རྩི་གང་ནས་འཐུ།གུས་ཤིང་བརྩེ་བའི་རྒན་ལགས་རྣམས།ང་ཚོ་དང་འདྲ་བའི་བུ་ཕྲུག་མང་དག་གི་མདུན་ལམ་ཆེད་དུ་ཁྱེད་རྣམས་སྐུ་ཚེ་གང་པོར་དགེ་རྒན་གནང་རོགས།གཤམ་ལ་ལོ་རིམ་གཉིས་པའི་འཛིན་གྲྭ་བཅུ་གཉིས་ཀྱི་སློབ་མ་བསོད་གཡང་ནས་ཁྱེད་རང་མི་ཚེ་གང་པོར་དགེ་རྒན་གྱིས་ཤིག་ཅེས་པའི་སྙན་ངག་གྱེར་འདོན་གནང་རྒྱུ་ཡིན།